Hvis man er på kontanthjælp og får et jobtilbud, kan det være svært at komme frem til den nye arbejdsplads. Kun de færreste på kontanthjælp har et køretøj stående i garagen. Ofte er man afhængig af bus og tog, hvis ruter og køreplaner måske er lagt så dårligt, at man alligevel må takke nej. Men det har Mariagerfjord kommune fundet en løsning på. Kommunen køber gamle knallerter, reparerer dem og låner dem gratis ud, så kontanthjælpsmodtagerne kan komme på arbejde og blive selvforsørgende. Der følger også en styrthjelm og forsikring med. Benzinen må lånerne dog selv betale. Projektleder Kai Jensen fra projektcenter Arden oplyser, at man snart har 11 knallerter til rådighed.

Opsummering:
Mariagerfjord kommune er så småt begyndt at låne knallerter ud til folk, der har fået job, men mangler transportmuligheder. De første to knallerter er allerede ude at køre. Det oplyser DR Nordjylland.